„Ne trebuie și nouă 2-3 mașini (de nisip, n.r.), să le avem în curte. Ne trebuie pentru construcţie. Nu l-am adus eu, l-a adus Dumnezeu. Altă posibilitate nu avem”, spune o localnică. Femeia știe deja și cui ar vrea să vândă nisipul: „Sătenilor care vin. Dumnezeu l-a adus. Dacă a vrut să facă pomana asta, a făcut-o”.

„Normal că trebuie să luăm și noi ceva. Ne-ar trebui și nouă”, adaugă femeia.

Primăria are alte planuri. „Legat de cantităţile de mari de nisp care au fost aduse aici, va fi depozitat în felul următpr: în bună parte va fi folosit pentru casele avariate şi, dacă mai rămâne, va trebui să-l dăm şi la deszăpezire pentru iarna următoare. Și în măsura în care rămâne, dăm şi persoanelor fizice pentru construcţie, nu pentru vânzare”, afirmă primarul orașului Novaci, Dumitru Leuștean.

Potrivit acestuia, o parte din nisip va fi folosită la lucrările de îndiguire „cu betoane de ciment”.